אדם סנדלר

אדם ריצ'רד סנדלר (באנגלית: Adam Richard Sandler‏; נולד ב-9 בספטמבר 1966) הוא קומיקאי, שחקן, תסריטאי, מפיק ומוזיקאי יהודי אמריקאי, הידוע בסרטי הקומדיה הרבים שבהם הוא מככב. סנדלר נולד בברוקלין שבניו יורק למשפחה יהודית אשכנזית. אביו סטנלי סנדלר היה מהנדס חשמל, ואימו ג'ודית (לבית לוין) מורה בבית ספר לאחיות. בילדותו משפחתו עברה עמו לניו המפשייר שבניו אינגלנד, שם גם למד בתיכון. הוא בוגר בית הספר לאמנויות ע"ש טיש של אוניברסיטת ניו יורק. לקראת סוף שנות ה-80 שיחק בתפקיד משני בסדרה משפחת קוסבי, ומאוחר יותר הופיע בתפקידי אורח בשעשועון "שלט רחוק" ב MTV. בתחילת שנות ה-90 הופיע במועדוני סטנד-אפ בבוסטון, ועד מהר גילה אותו הקומיקאי דניס מילר והמליץ עליו מיד למפיקי התוכנית סאטרדיי נייט לייב, שם התחיל לכתוב ומאוחר יותר להופיע כשחקן וכזמר. ב-1993 שיחק בסרטו הגדול הראשון "רוקנ'רול באוויר" לצד סטיב בושמי וברנדן פרייזר. בשנה שלאחר מכן כתב וכיכב בסרט "גילמור המאושר" העוסק בשחקן הוקי קרח שהופך לשחקן גולף. בשנת 1995 שיחק סנדלר בסרט "בילי מדיסון". בשנת 1998 כיכב בסרט "זמר החתונות". ובאותה שנה כיכב גם בסרט "נער המים". בשנת 1999 כיכב בסרט "ביג דדי" שהיה להצלחה גדולה בכל העולם. ב-2000 שיחק ב"שטן על הזמן" בתפקיד ראשי. בשנת 2001 שיחק בסרט "חיה רעה". בשנת 2002 שיחק לראשונה בתפקיד ראשי בסרט שאינו קומדיה, בסרט "מוכה אהבה" של פול תומאס אנדרסון. אף על פי שהסרט נכשל בקופות, זכה סנדלר לשבחים רבים על משחקו בסרט ואף היה מועמד לפרס גלובוס הזהב לשחקן הטוב ביותר. באותה השנה דיבב בסרט ההנפשה "8 לילות מטורפים". בשנת 2003 כיכב בסרט "סדנה לעצבים". בשנת 2004 כיכב בסרט "50 דייטים ראשונים". ובשנת 2005 השתתף והפיק את הסרט "משחק מכור". בשנת 2006 השתתף בסרט "קליק - לזפזפ את החיים" אותו כתב והפיק. סרט זה היה הראשון שבו השתתף והיה מועמד לפרס אוסקר. בשנת 2007 השתתף בסרט הדרמטי "שמור עלי" המספר על אדם שאיבד את משפחתו בפיגועי 11 בספטמבר והתמודדותו עם האירועים. ב-2008 סנדלר הפיק, השתתף בכתיבה וכיכב בתפקיד הראשי של הקומדיה אל תתעסקו עם הזוהן. בהמשך אותה שנה כיכב בסרט הקומי לכל המשפחה "סיפורים לפני השינה". בשנת 2009 סנדלר נתבע על ידי אמן קומיקס בטענה שגנב ממנו את הרעיון עבור סרטו "אל תתעסקו עם הזוהן". בשנת 2010 כיכב בסרט "מגודלים", בו גם היה שותף לכתיבת התסריט וכיכב לצד כריס רוק, קווין ג'יימס ועוד. סרט זה הפך לרווחי ביותר בו היה מעורב סנדלר. בשנת 2011 הופיע אדם בסרט "לזרום עם זה". בחודש פברואר באותה שנה הוענק לו כוכב בשדרת הכוכבים של הוליווד. באותה שנה שבר שיא כמות זכיות בפרסי פטל הזהב (פרסים לעגניים על סרטים ומשחק גרועים) על סרטו "ג'ק וג'יל". בנוסף לכך דיבב באותה שנה בסרט המצליח "שומר גן החיות", אותו גם הפיק. בשנת 2012 כיכב בסרט "זה הבן שלי", לצד אנדי סמברג. בשנת 2013 כיכב בסרט "מגודלים 2", סרט ההמשך ללהיט משנת 2010. בשנת 2014 כיכב בסרט "תקועים בחופשה" ובאותה שנה כיכב בסרט "הסנדלר", ובתפקיד דרמטי נוסף בסרט "גברים, נשים וילדים", העוסק בבריונות רשת ונזקים נוספים בשימוש באינטרנט. ביולי 2015 עלה לאקרנים הסרט "פיקסלים" בכיכובו. היה זה הסרט האחרון לפני שחתם על עסקת הפצה בלעדית עם נטפליקס. בשנת 2015 סנדלר כיכב בסרט "6 The Ridiculous" ששודר בנטפליקס. ב-2016 כיכב בסרט הקומדיה "The Do-Over" ("המהפך") מבית Netflix לאחר שחתם עמם למספר סרטים. בשנת 2017 כיכב בסרט הדרמה-הקומית "סיפורי מאירוביץ", מבית נטפליקס. בנוסף באותה שנה, כיכב בסרט הקומדיה "סנדי וקסלר" מבית נטפליקס. בין השנים 2012 עד 2018 דיבב בסדרת הסרטים של "מפלצת של מלון" בתור דרקולה. בשנת 2019 הועלה בנטפליקס ספיישל הסטנד-אפ של סנדלר, "100% טרי". בנוסף באותה שנה שיחק בסרט הקומדיה תעלומת רצח מנטפליקס לצד השחקנית ג'ניפר אניסטון. בשנת 2020 סנדלר כתב, הפיק וכיכב בסרט "יובי יציל את האלווין". בשנת 2021 יצא שיר שבו מופיע אדם, שם השיר הוא: adem sendler מאת kreekcraft. בשנת 2022 כיכב בסרט השיחוק. ב-2023 חזר לשתף פעולה עם ג'ניפר אניסטון בסרט תעלומת רצח 2 והופיע בסרט בו כיכבה ביתו סאני סנדלר את מה-זה לא מוזמנת לבת מצווה שלי. בשנת 2003 נישא סנדלר לג'קלין סמנת'ה טיטון, הידועה כיום כג'קי סנדלר, שחקנית אמריקאית שהתגיירה. לזוג נולדו שתי בנות; סיידי סנדלר (2006) וסאני סנדלר (2008). שתיהן הופיעו בסרטים רבים של אביהן. הם מתגוררים בלוס אנג'לס, קליפורניה, ארצות הברית. סנדלר גאה במוצאו היהודי וכתב מספר שירים קומיים הקשורים ביהדות, והידוע שבהם הוא "שיר החנוכה", המונה מפורסמים יהודיים בתעשיית הבידור ומעודד את המיעוט היהודי בארצות הברית. בכל סרטיו (למעט "זמר החתונות") דמותו תמיד התחתנה בחתונה יהודית. בסרטו "אל תתעסקו עם הזוהן" שיחק סנדלר חייל צה"ל משוחרר. סנדלר הציג זיקה לעם בישראל: בזמן מלחמת לבנון השנייה הוא תרם 400 מערכות "פלייסטיישן" ו-2400 משחקים לילדים בצפון ובשדרות. באוקטובר 2023, סנדלר, יחד עם שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. סנדלר הוא רפובליקני. ג'ו דירט (2001) אשף התחפושות (2002) דיקי רוברטס: ילד פלא לשעבר (2003) ילד של סבתא (2006) חמים על הספסל (2006) חוקי המשחק (2013-2007) - מפיק בפועל טבע מוזר (2008) בית השפנפנות (2008) פול בלארט: שומר קניון (2009) באקי לרסון: נולד להיות כוכב (2011) - גם תסריטאי הנה בא הבוקס (2012) פול בלארט שומר קניון 2 (2015) מיסי מסתבכת (2020) משחק בית (2022) חותנים בהפרעה (2023) Kinda Pregnant‏ (TBA) !They're All Gonna Laugh at You‏ (1993) ?What the Hell Happened to Me‏ (1996) ?What's Your Name‏ (1997) Stan and Judy's Kid‏ (1999) Shhh...Don't tell‏ (2004) The Chanukah Song מדיה וקבצים בנושא אדם סנדלר בוויקישיתוף אתר האינטרנט הרשמי של אדם סנדלר אדם סנדלר, ברשת החברתית פייסבוק אדם סנדלר, ברשת החברתית אקס (טוויטר) אדם סנדלר, ברשת החברתית אינסטגרם אדם סנדלר, במסד הנתונים הקולנועיים IMDb (באנגלית) אדם סנדלר, באתר AllMovie (באנגלית) אדם סנדלר, באתר Rotten Tomatoes (באנגלית) אדם סנדלר, באתר Box Office Mojo (באנגלית) אדם סנדלר, באתר Metacritic (באנגלית) אדם סנדלר, במסד הנתונים הקולנועיים KinoPoisk (ברוסית) אדם סנדלר, באתר אפל מיוזיק (באנגלית) אדם סנדלר, באתר ספוטיפיי אדם סנדלר, באתר AllMusic (באנגלית) אדם סנדלר, באתר MusicBrainz (באנגלית) אדם סנדלר, באתר דיזר אדם סנדלר, באתר Yandex.Music (ברוסית) אדם סנדלר, באתר Discogs (באנגלית) אדם סנדלר, באתר Songkick (באנגלית) אדם סנדלר, באתר Genius אדם סנדלר, באתר בילבורד (באנגלית) אי-או סקוט, הניו יורק טיימס, אדם סנדלר לא רוצה להתבגר, באתר הארץ, 19 במאי 2008 אור ברנע, זמר החתונות: המוזיקה של אדם סנדלר, באתר ynet, 9 בספטמבר 2011 אבנר שביט‏, אדם סנדלר: מהם הסרטים הטובים ביותר של כוכב "ג'ק וג'יל"?, באתר וואלה, 22 בנובמבר 2011 אורי קליין, אדם סנדלר הוא כנראה הקומיקאי הכי גרוע בקולנוע האמריקאי כיום, באתר הארץ, 17 באפריל 2015 נעם קסל, אדם סנדלר: "מזדהה עם ישראל במאה אחוז", באתר ynet, 23 ביולי 2015 ניסן שור, איי לאב יו, אדם סנדלר. ועכשיו תשמע למה, באתר הארץ, 9 ביולי 2019 אדם סנדלר, באתר אנציקלופדיה בריטניקה (באנגלית) בן זגגי, מתעסק עם הזוהאן: אדם סנדלר נתבע על הפרת זכויות יוצרים, nrg, ‏ 25/2/2009 רויטרס‏, אדם סנדלר מקבל כוכב, באתר וואלה, 2 בפברואר 2011 אדם סנדלר מחלק משחקי פלייסטיישן לילדי הצפון, באתר ynet, 1 באוקטובר 2006 Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית) Every Kids’ Choice 2024 Winner!, Nick (באנגלית)